Folketing
2009-02-03

Derfor ville jeg bare godt høre, om ministeren havde forestillet sig et eller andet med, at pengene kunne komme sådan lidt mere rundt i hjørnerne. Så sagde ministeren også, at vi skal tiltrække nogle flere turister til Danmark, og at vi skal gøre det en større del af året. Der vil jeg også godt give ministeren ret. Vi har jo én sæson herhjemme, hvor svenskerne f.eks. har to, og nordmændene også. Folk kan jo tage dertil på skiferie med deres familier. Der har vi så sommeren. Og det kunne jo være rigtig rart, hvis vi gjorde noget mere for også at få folk hertil på et andet tidspunkt af året. Det var faktisk det, jeg lige indtil nu gerne ville spørge ministeren om.